కొమురవెల్లి మండలం (సిద్దిపేట జిల్లా)

కొమురవెల్లి మండలం, తెలంగాణ రాష్ట్రం, సిద్ధిపేట జిల్లాకు చెందిన మండలం.తెలంగాణ ప్రభుత్వ ఉత్తర్వులు GO. Ms. No. 240, REVENUE (DA-CMRF) DEPARTMENT, Date: 11.10.2016

ఇది సమీప పట్టణమైన సిద్ధిపేట నుండి 25 కి. మీ. దూరంలోనూ ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం మెదక్ జిల్లాలో ఉండేది. ప్రస్తుతం ఈ మండలం సిద్ధిపేట రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 9 రెవెన్యూ గ్రామాలు ఉన్నాయి. నిర్జన గ్రామాలు లేవు. కొమురవెల్లి, ఈ మండలానికి కేంద్రం.

 నూతన మండల కేంద్రంగా గుర్తింపు 
లోగడ కొమురవెల్లి గ్రామం మెదక్ జిల్లా, సిద్దిపేట రెవెన్యూ డివిజను పరిధిలోని చేర్యాల మండలానికి చెందినది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా కొమురవెల్లి గ్రామాన్ని (1+08) తొమ్మిది గ్రామాలుతో నూతన మండల కేంధ్రంగా సిద్ధిపేట జిల్లా,సిద్ధిపేట రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 75 చ.కి.మీ. కాగా, జనాభా 18,031. జనాభాలో పురుషులు 8,983 కాగా, స్త్రీల సంఖ్య 9,048. మండలంలో 4,068 గృహాలున్నాయి.

 మండలంలోని రెవెన్యూ గ్రామాలు 

 కిష్టంపేట్
 మర్రిముస్త్యాల
 గౌరాయపల్లి
 కొమురవెల్లి
 రాంసాగర్
 ఐనాపూర్
 తపస్పల్లి
 గురవన్నపేట్
పోసన్‌పల్లి

 మూలాలు 

 వెలుపలి లంకెలు 

వర్గం:2016 లో ఏర్పాటైన తెలంగాణ మండలాలు